اللغه النوبيه مجموعة لهجات من اللغه النوبيه بيمتد استعمالها من مصر الي الدبه فى السودان فى منطقة بلاد النوبه لكن لم تعد اللغة مكتوبة. و تستخدم اللغه خصوصاً فى منطقة وادى النيل (النوبين و الكينوزى) و بنسب اقل فى اماكن اخره زى تلال النوبه فى وسط السودان و فى دارفور (البيركيد و الميدوبى). اللهجات النوبيه بتتصنف على انها تابعه لعائلة اللغات النيليه الصحرواويه. اللغه النوبيه فى اخر القرن العاشر كانت تكتب و هى " النوبيه القديمه " و كان لها علاقه باللغه المحسيه الحديثه التى يتحدثون بها سكان المنطقه مابين الشلال التانى و ابو فاطمه عند الشلال التالت. الحروف المستخدمه كانت الحروف اليونانى بالشكل القبطى و كان فيها 3 حروف نوبيه من المحتمل انها اتاخدت من رموز الرويه للأصوات التي لم تعد موجوده فى اليونانى و القبطى. اتكتبت باللغه دى نصوص دينيه و ده بيوضح ان اللغه النوبيه أخدت مكان اليونانى كلغه كنسيه فى نهاية القرن العاشر. اللغه القبطى كانت مستعمله لكن بالأرجح كانت قاصره على القبط اللاجئين من مصر حيث كان استعمالها ان ذاك نادر بإستثناء فى دير الغزالى الذى شوهد المقابر فيه مكتوب عليها القبطى فمن المفترض ان الدير كان تابع لرهبان أقباط هربانين من مصر.